stanford-oval/wikipedia huggingface dataset:
מודול אי-פריד

במתמטיקה, מודול אי-פריד הוא מודול שאינו מתפרק לסכום ישר של שני תת-מודולים. מודולים אלה הם אבני היסוד של תורת ההצגות של אלגברות. כל מודול ארטיני או נתרי הוא סכום ישר של מספר סופי של מודולים אי-פרידים. מודול בעל אורך סופי אפשר לפרק לסכום ישר של מודולים אי-פרידים באופן יחיד עד כדי סדר (משפט קרול-רמק-שמידט).
מודולים אי-פרידים שהם אינג'קטיביים אפשר לתאר באמצעות האידיאלים הראשוניים של החוג.
טיפוס ההצגות של אלגברה

לחוג ארטיני יש מספר סופי של מודולים פשוטים (עד כדי איזומורפיזם). זהו גם מספרם של המודולים האינג'קטיביים האי-פרידים, ושל המודולים הפרויקטיביים האי-פרידים. עם זאת, מספרם של המודולים האי-פרידים עשוי להיות אינסופי.
אומרים שלאלגברה יש טיפוס הצגות סופי אם יש לה מספר סופי של מודולים אי-פרידים מממד סופי. לדוגמה, כל אלגברה פשוטה למחצה היא בעלת טיפוס הצגות סופי. לפי משפט Auslander, כל מודול אי-פריד של אלגברה סוף-ממדית מטיפוס סופי הוא מממד סופי. לפי משפט Roiter, אם האורך של מודולים אי-פרידים של אלגברה סוף-ממדית הוא חסום, אז היא מטיפוס סופי.
לאלגברה יש טיפוס הצגות מבוית (tame) אם לכל  n, כל ההצגות האי-פרידות מממד  n שייכות למספר סופי של משפחות חד-פרמטריות. (הגדרה זו כוללת גם את האלגברות בעלות טיפוס סופי). הדוגמה היסודית היא חוג הפולינומים במשתנה אחד, בהתאמה למיון של העתקות ליניאריות לפי צורות ז'ורדן. גם ל- k[x,y]/\langle x^{2},y^{2}\rangle  יש טיפוס הצגות מבוית (קרונקר, 1896; תורת ההצגות שקולה למיון של זוגות מטריצות עד כדי שקילות סימולטנית).
לאלגברה  A יש טיפוס הצגות פראי (wild) אם תורת ההצגות שלה אינה כריעה חישובית. במקרה זה קטגוריית ההצגות של כל אלגברה מממד סופי משוכנת בזו של  A, כך שאין תקווה למיין את ההצגות של  A. לדוגמה, לאלגברה  D=k[x,y]/\langle x^{2},xy^{2},y^{3}\rangle  יש טיפוס הצגות פראי, וממילא כך גם לאלגברה החופשית ולאלגברת הפולינומים (בשני יוצרים או יותר), שהרי  D היא מנה שלהם. לכל אלגברה מממד סופי יש טיפוס הצגות סופי, מבוית או פראי (Drozd, 1977).
טיפוס ההצגות של אלגברה > טיפוס ההצגות של אלגברת חבורה

לאלגברת חבורה  F[G] יש טיפוס הצגות סופי אם ורק אם המאפיין הוא אפס, או שהמאפיין הוא  p ותת-חבורות p-סילו של  G הן ציקליות. אם  F אינסופי, ל- F[G] יש טיפוס הצגות מבוית אם ורק אם המאפיין הוא 2, ותת-חבורות 2-סילו הן ציקליות, דיהדרליות, דיהדרליות-למחצה או קווטרניונים מוכללים (Higman).
טיפוס ההצגות של אלגברה > טיפוס ההצגות של אלגברת קוויבר

מסיבות היסטוריות, גרף מכוון (עם לולאות וקשתות מרובות) נקרא בתורת ההצגות קוויבר (quiver). אלגברת הקוויבר היא המרחב הנפרש על ידי כל המסלולים בגרף (לרבות מסלולים באורך 0, היינו קודקודים), עם פעולת הכפל על ידי הדבקת מסלולים (אם המסלולים אינם ממשיכים זה את זה, מכפלתם אפס). אלו אלגברות בסיסיות (כל מודול פשוט הוא חד-ממדי). כל אלגברה מממד סופי שקולת-מוריטה למנה של אלגברת קוויבר.
משפט גבריאל (1972) ממיין את טיפוס ההצגות של אלגברות קוויבר: לאלגברה  FQ יש טיפוס הצגות מבוית אם ורק אם (כאשר שוכחים את כיווני החצים)  Q הוא איחוד זר של גרפים שהם דיאגרמות דינקין מהטיפוסים  A_{n},  B_{n}, או  E_{n} (עבור  n=6,7,8).
הערות שוליים

↑  A,B שקולות אם יש P,Q הפיכות כך ש-B=PAQ
↑  חבורה דיהדרלית למחצה מסדר  N=2^{n} מיוצגת כך:  \langle \sigma ,\tau \,|\,\sigma ^{N/2}=\tau ^{2}=1,\,\tau \sigma \tau ^{-1}=\sigma ^{N/4}\sigma ^{-1}\rangle
מאוזוליאום המשוררים

| --- | --- |

 מידע כללי
 סוג:  סימן נוף, מאוזוליאום 
 מיקום:  תבריז 
 מדינה:  איראן 
 קואורדינטות:  38°05′01″N 46°18′12″E﻿ / ﻿38.083672222222°N 46.303436111111°E﻿ / 38.083672222222; 46.303436111111
  (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןמאוזוליאום המשוררים(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןמאוזוליאום המשוררים
 
מאוזוליאום המשוררים (בפרסית: مزار شاعران, آرامگاه شاعران) הוא מבנה הנמצא בבית הקברות שברובע סורח'אבּ בעיר תבריז באיראן. בו קבורים משוררים, מדענים ואנשים ידועים שתרמו לתרבות האיראנית בתקופות שונות.
בית הקברות של סורח'אב מוזכר לראשונה בספר "נוזהת אל-קולובּ" מאת חמד-אללה מוסתוופי (حمدالله مستوفی).
בתחילת שנות השמונים של המאה העשרים הושלמה בנייתו של המאוזוליאום הנוכחי באתר, בעיצובו של האדריכל ע'ולאם רזא פרזאן-מהר (غلام‌رضا فرزان‌مهر). המאוזוליאום ממוקם באמצע המתחם ומתנשא לגובה של 30 מטרים. הוא משלב יסודות ארכטיקטונים מסורתיים ומודרניים. המשורר האחרון שנקבר באתר (בשנת 1988) הוא מוחמד חוסין שהריאר, המשורר המודרני האיראני המפורסם.
במתחם קבורים יותר מ-400 משוררים, אנשי רוח ויוצרים, והוא מושך אליו אוהבי ספרות ושירה ותיירים רבים מאיראן ומהעולם.
אישים הקבורים במתחם

בין האישים הקבורים באתר זה:
אנוורי אבּיורדי (אנ')
אסדי טוסי (אנ')
המאם-י תבריזי (אנ')
ח'אקאני (אנ')
טאהר "ח'ושנוויס" תבריזי
לסאני שיראזי
מוחמד חוסין שהריאר (אנ')
מחמוד מלמאסי (אנ')
מירזא עלי אק'א תבריזי (ת'קת אל-אסלאם תבריזי) (אנ')
עזיז ח'אן מוכּרי (אנ')
קטראן תבריזי (אנ')
שיח' מוחמד ח'יאבּאני (אנ')
הערות שוליים

↑  Spuler, B., "Ḥamd Allāh b. Abī Bakr b. Aḥmād b. Naṣr al-Mustawfī al-Ḳazwīnī," Encyclopaedia of Islam, Second Edition, s.v.
↑  על אודות המבנה באתר "איראן היום".
מוטו גוצי קונדור 500

| --- | --- |

Moto Guzzi Condor 500
 מאפיינים כלליים
 יצרן:  Moto Guzzi (אנ')
 שנות ייצור:  1940 – 1938
 הרכבה:  איטליה איטליה
 מודל אחריו:  Moto Guzzi Condor 500 (איט')
 סיווג:  אופנוע מרוץ
 משקל:  130 ק"ג (ריק)
 בסיס גלגלים:  1,470 מ"מ
 מפרט טכני
 מנוע:  1 צילינדרים, 2 שסתומים לצילינדר, מחזור ארבע פעימות, 498.4 סמ"ק  המפיק 28  כ"ס  ב-5,000 סל"ד, יחס דחיסה 7.0:1
 הילוכים:  תמסורת ידנית - 4 מהירויות הכוללת מערכת שליטה הממוקמת בצד ימין
 מהירות מרבית:  160 קמ"ש
מוטו גוצי קונדור 500 (באיטלקית : Moto Guzzi Condor 500) הוא אופנוע מתוצרת יצרנית הרכב הדו-גלגלי Moto Guzzi (אנ') שהוגדר כאופונוע של מרוצי אופנועים אשר יוצר בין השנים 1940 – 1938 באיטליה.
ייצור הדגם הופסק עקב מלחמת העולם השנייה.
ממאפייני "מוטו גוצי קונדור 500"

דגם "מוטו גוצי קונדור 500" תוכנן על ידי קרלו גוצי ("Carlo Guzzi" (איט')) והמהנדס ג'וליו צ'זארה קרקאנו ("Giulio Cesare Carcano" (איט')) במטרה לייצר אופנוע קל וזריז כשהוא מצויד בגרסה המשופרת של המנוע האופקי החד-צילינדרי.
שלדה - מסגרת עריסה כפולה בצינורות ופלדת גיליון.
מנוע 1 צילינדרים, מחזור ארבע פעימות.
מנוע קירור אוויר.
תיבת הילוכים: 4 הילוכים עם שליטה מצד ימין.
מאייד -מתוצרת "Dell’Orto" מסוג "Dell’Orto, tipo SS32M".
בלמים: בלמים קדמיים: תוף צד ימין / אחורי: תוף בצד שמאל.
מצמד - דיסקים מרובים באמבט שמן
הצתה מגנטית.
מתלים: מתלה קדמי: מזלג מקבילי עם בולמי זעזועים / אחורי: מתלה עם בולמי זעזועים.
ניתן לזהות בקלות את הדגם בגלל מכל השמן הנוסף הגדול, המונח על גבי מכל הדלק.
ממרוצי "מוטו גוצי קונדור 500"

הניצחון החשוב הראשון היה זה של נלו פגאני ("Nello Pagani"(איט')) שהושג בשנת 1939 במהלך המהדורה האחרונה של מסלול מרוצי האופנועים "Circuito del Lario" (איט'). בנוסף בשנת 1939, ליאו לורנצי ("Leo Lorenzi" (איט') זכה בארבעה מרוצים לאומיים כשרכב על דגם ה-"הקונדור 500", בנוסף לגביע חג המולד (Coppa di Natale) במעגל מרוצי אסמרה (Circuito dell'Asmara).
בשנת 1940 גוידאו סראטו (Guido Cerato) העמיד את נקודות החוזק של "הקונדור 500" במבחן, וכבש את קופה דל דוצ'ה ("Milano-Taranto" (איט')) היוקרתית, למרוץ המפורסם של "מילאנו-רומא-נאפולי-טאראנטו".
ראו גם

מוטו גוצי נורמלה
מוטו גוצי אלצ'ה
הערות שוליים

↑  מוטו גוצי motoguzzi.com/it_IT
↑  "מוטו גוצי" - היסטוריה  motoguzzi.com/ca_EN/passion/History
↑  Fallon, I., The complete book of Moto Guzzi, every model since 1921 (2010) Motorbooks ש(Minneapolis (MN), USA), ISBN 0760352216
↑  Angelo Berto, Moto Guzzi Condor, Legend Bike, n.15, agosto 1993, Gruppo B Editore, Bresso, pag.76
↑  "מוטו גוצי קונדור 500" נולד לנצח talianways.com/moto-guzzi-condor-500-born-to-win
מדיה חברתית

מדיה חברתית (או הרשת החברתית) הוא הכינוי העברי המקובל לשירותי אינטרנט, בהם הגולשים יכולים לתקשר ולשתף תוכן (מסרים והודעות טקסטואליים, תמונות, קטעי וידאו, קטעי שמע, מצגות, קישורים ועוד) בזהות שהם בוחרים להציג, ולהתקבץ לפי נושאים. עם זאת, מדובר בביטוי השגוי מבחינה לשונית כלי הרשת החברתית הם הבסיס לדור 2.0 של המרשתת.
כלי מדיה חברתית > הבלוג

הכלי הבסיסי של המדיה החברתית הוא יומן הרשת (בלוג) – אתר אינטרנט או דף באתר בו בעל היומן מפרסם תוכן, לעיתים יחד עם אפשרות תגובה. בתחילה הבלוגים היו בעיקר טקסטואליים, אך כיום יש יומני וידאו המכונים וולוג Vlog, ויומנים קוליים (אודיו), המכונים פודקאסט, אשר פועלים במתכונת דומה. עם הזמן נוצר גם בלוג מקוצר– בו הגולשים מגיבים וכותבים הערות קצרות בלבד.
בעידן דור 2.0 של המרשתת (ווב 2.0) נוצרו כלי רשת שונים חברתית חדשים, ומהבולטים בהם הרשת החברתית המקוונת. ברשתות אלו קיים מנגנון "מעקב" בו גולשים אחרים נרשמים כמנויים אחרי המפרסם ובזאת עוקבים אחרי פעילותו (followers), ומעתה מקבלים הודעה על שינוי או רואים ברשימה את הפרסומים החדשים של אלו שאחריהם הם עוקבים.
כלי מדיה חברתית > "אהבתי" ("לייק") ודירוג

בנוסף לתגובה, ניתן לעיתים לסמן אהבה לפוסט (פרסוּם) או להודעה ב"לחיצה" על ה"כפתור" "אהבתי" (המכונה "לייק", בתרגום חופשי משמו באנגלית) או לדרג. מאז 2015 מקובל לאפשר לסמן אחד מכמה סוגי רגש (בדרך כלל באמצעות סמליל של לב, צחוק, בכי, שמחה, לעג, הפתעה, ופליאה).
לצד הפוסט מופיע הדירוג הממוצע שלו ומספר האוהדים ("מספר הלייקים שקיבל"), לעיתים מפורט לפי סוג האהדה.
כלי מדיה חברתית > אתרי שיתוף קבצים

עם הזמן נוצרו גם אתרים שנושאם הוא שיתוף קבצים. וכך יש למשל אתרי רשת חברתית המוקדשים לשיתוף תמונות בלבד, ואחרים המוקדשים לשיתוף וידאו או לשיתוף קישורים. כמו באתרי רשת חברתית אחרים, לעיתים אפשר לדרג את התוכן, ולהביע רגש כלפיו.
השפעות הרשת החברתית

הרשת החברתית היא למעשה אמצעי תקשורת עצמאי, שבאמצעות תשתית המרשתת המאפשר שיחה והודעות לציבור על ידי הציבור, ישירות וללא תיווך של חברת חדשות או חברת תוכן. אפשר באמצעותה לשתף מידע, לשוחח, להתארגן יחדיו בקבוצות עניין למטרות שונות. הרשת החברתית משמשת בין היתר חלופה לרבים מצורות התקשורת שקדמו לה:
תקשורת דו כיוונית. מחליף את חליפת המכתבים, שיחות הטלפון, והודעות קוליות.
מעבר מצריכת תוכן בלבד ליצירת תוכן. מחליף במידה מסוימת את העיתונות, את תוכניות הרדיו והטלוויזיה.
התארגנות קבוצות בעלות מכנה משותף. מחליף את המודעות, הכרזות, והפרסומים בעיתונות.
נגישות מכל מקום ובכל זמן - לעומת העיתונים היוצאים בזמנים קבועים.
מחירו הזול של תיאום ושיתוף תוכן הוא אחד הסיבות העיקריות שהרשת החברתית אומצה גם במגזר העסקי, והחליפה את ההודעות המודפסות, את אמצעי התקשורת האחרים ואפילו את חליפת המכתבים בדואר האלקטרוני.
הרשת החברתית אפשרה התארגנות מהירה וקלה של קבוצות, ללא צורך בחברות מקצועיות, הקמת ארגונים או עמותות.
בתחילת המאה ה-21 הרשתות החברתיות הפכו כלי לארגון הפגנות גדולות, מחאות, ואף הפיכות שלטוניות, הנודעות שבהן במסגרת האביב הערבי, ובמדינת ישראל, המחאה החברתית בישראל 2011.
פרטיות במדיה החברתית

פלטפורמות מדיה חברתית מציעות למשתמשים כלים מגוונים לשיתוף מידע ויצירת קשרים חברתיים, אך הן גם מציבות אתגרים אתיים משמעותיים, במיוחד בנוגע לפרטיות המשתמשים. פלטפורמות כמו פייסבוק וטוויטר אוספות כמויות עצומות של מידע אישי, ולעיתים קרובות משתמשות במידע זה למטרות מסחריות, מה שמעלה חששות לגבי הפרטיות של המשתמשים. החשש העיקרי הוא שהמידע האישי של המשתמשים יכול להגיע לגורמים שאינם מורשים או לשמש למטרות שאינן ידועות למשתמשים. דליפות מידע ופריצות אבטחה מגבירות את הסיכון לחשיפת מידע אישי, מה שעלול לגרום לנזקים כלכליים ונפשיים למשתמשים. נוסף על כך, חוסר השקיפות של הפלטפורמות לגבי האופן שבו נעשה שימוש במידע מגביר את החששות ואת חוסר האמון בקרב המשתמשים. לדוגמה, פרשת קיימברידג' אנליטיקה שבה נחשף כי מידע אישי של מיליוני משתמשים בפייסבוק נוצל ללא ידיעתם למטרות פוליטיות, הדגישה את הצורך ברגולציה מחמירה יותר בתחום הגנת המידע ופרטיות המשתמשים והעלתה את המודעות הציבורית. במענה לחששות אלה, חוקים כמו ה GDPR באירופה נחקקו במטרה לתת למשתמשים שליטה רבה יותר על המידע ושימוש אתי במידע האישי. גם בארצות הברית, רגולציה כמו ה (California Consumer Privacy Act (CCPA מקדמת זכויות פרטיות ומחייבת חברות להעניק למשתמשים גישה למידע שנאסף עליהם ואת היכולת למחוק אותו.
ישראל ברשת החברתית

על פי נתוני חברת הסקרים הבינלאומית פיו, בשנת 2018 ישראל הובילה בעולם במספר משתמשי הרשת החברתית ובעלי טלפון חכם (סמארטפון), 77% מהאוכלוסייה כולל ילדים בגיל צעיר ביותר. מגמה זו נמשכה בשנת 2019.
ראו גם

ווב 2.0
רשת חברתית מקוונת
חוק מטקלף
חוק ריד
ריבונות במרחב המקוון
רשת חברתית
סייבר-פסיכולוגיה
הערות שוליים

↑  המלה "מדיה" היא הריבוי של המלה "מדיום", כך שלומר "מדיה חברתית" שקול לאמירה "צפורים יפָה". ניתן להשתמש בביטוי הנכון "הרשת החברתית" או בתרגומים הנכונים "מדיומים חברתיים" ו"מדיה חברתיים".
↑  Christian Fuchs, Social media: a critical introduction, 2nd edition, Thousand Oaks, CA: SAGE Publications, 2017, ISBN 978-1-4739-6683-3
↑  Cadwalladr, Carole, and Emma Graham-Harrison, Revealed: 50 million Facebook profiles harvested for Cambridge Analytica in major data breach, The guardian, 2018, עמ' 17(1), 22
↑  Bukaty, Preston, The California Consumer Privacy Act (CCPA) : An Implementation Guide, IT Governance Publishing, 2019
↑  עומר כביר, אינטרנט 2018: הישראלים מכורים לווטסאפ, מתרחקים מהביטקוין וגולשים מגיל אפס, באתר כלכליסט, 26 בדצמבר 2018
↑  סקר מוצא שישראל מובילה בעולם בשימוש ברשתות חברתיות 6 בפברואר 2019, טיימס אוף ישראל (באנגלית)
| --- | --- |
בקרת זהויות :  NLI: 987007535008605171  BnF: cb16629517q (data)  GND: 4639271-3  LCCN: sh2006007023  LNB: 000147313  NKC: ph634112
מונטי פייתון בהופעה חיה בהוליווד בוול

| --- | --- |

 בימוי:  איאן מקנוטון 
 תסריט:  גרהאם צ'אפמן, טרי ג'ונס, מייקל פיילין, טים ברוק-טיילור, אריק איידל, ג'ון קליז, טרי גיליאם, מרטי פלדמן 
 שחקנים ראשיים:  קרול קליבלנד טרי גיליאם אריק איידל טרי ג'ונס ג'ון קליז ניל אינס גרהאם צ'אפמן מייקל פיילין 
 מוזיקה:  ריי קופר 
 מדינה:  הממלכה המאוחדת 
 חברה מפיצה:  סרטי קולומביה 
 שיטת הפצה:  וידאו על פי דרישה 
 הקרנת בכורה:  1982 
 משך הקרנה:  77 דק' 
 שפת הסרט:  אנגלית 
 סוגה:  סרט קומדיה, סרט תיעודי 
 הכנסות באתר מוג'ו:   montypythonliveatthehollywoodbowl
 סרט קודם:  בריאן כוכב עליון 
 סרט הבא:  טעם החיים 
 דף הסרט ב־IMDb
 
מונטי פייתון בהופעה חיה בהוליווד בוול (אנגלית: Monty Python Live at the Hollywood Bowl) הוא סרט משנת 1982 של מופע חי של חבורת מונטי פייתון באמפיתיאטרון "הוליווד בול" שבהוליווד, לוס אנג'לס. הסרט, שהוא צילום בלתי ערוך של הופעה חיה, זכה להצלחה גדולה מאוד גם בבתי הקולנוע.
במופע השתתפו כל ששת חברי הקבוצה, גרהאם צ'אפמן, ג'ון קליז, טרי גיליאם, אריק איידל, טרי ג'ונס ומייקל פאלין, יחד עם שותפים נוספים שהופיעו גם בקרקס המעופף - קרול קליבלנד וניל אינס.
הפקה

המופע כלל עיבודים חיים למיטב המערכונים של מונטי פייתון, עיבודים מוזיקליים חדשים לכמה שירים שבוצעו, קטעים מיוחדים חדשים ושילוב הקהל בקטעי ההומור והנונסנס שלהם.
המופע כלל את המערכונים והשירים הבאים:
ביצוע מחודש של השיר "Sit on my face" בביצועם של קליז, צ'פמן, גיליאם וג'ונס בבגדי מלצרים ללא חלק תחתון.
קרב קולין "בומר" האריס נגד קולין "בומר" האריס (Colin 'Bomber' Harris) - מערכון מתוך הקרקס המעופף של מונטי פייתון שבו צ'פמן בקרב היאבקות נגד עצמו.
ביצוע של ג'ונס לשיר האנטי-פוליטיקלי-קורקט - "Never Be Rude To An Arab" שבסופו הוא מתפוצץ.
"הסעודה האחרונה" - איידל בתפקיד מיכלאנג'לו וקליז בתפקיד האפיפיור.
"האולימפיאדה המטופשת" (Silly Olympics)
"Bruces' Philosophers Song" (Bruces' Song)" - שיר על פילוסופים יוונים וגרמנים שנכתב במיוחד להופעה על בסיס מערכון מ"הקרקס המעופף".
מערכון "המשרד להליכות מטופשות" (עם קליז ופאלין)
"פורום עולמי" - דמויות היסטוריות חשובות משתתפות בחידון.
"Whizzo Chocolates" (The Crunchy Frog) - יצרן שוקולדים (ג'ונס) מתאר למשטרה את מתכוני השוקולדים המיוחדים שלו הכוללים בין השאר את "הצפרדע הפריכה" (The Crunchy Frog), שהפכה לביטוי נפוץ בעקבות מונטי פייתון.
מוכר האלבטרוס (קליז) מנסה למכור אלבטרוס לקהל בהופעה. מבוסס על מערכון הקרקס המעופף.
מערכון ה-"Nudge Nudge" (איידל וג'ונס).
"פילוסופיה בינלאומית" - קטע מצולם קצר של משחק כדורגל בין הפילוסופים של יוון העתיקה לפילוסופים הגרמניים.
"מערכון ה"ארבעה יורשירים" (Four Yorkshiremen) - מערכון שבוצע לראשונה ב-1967 בתוכנית הטלוויזיה "סוף סוף התוכנית מ-1948", שקדמה ל"קרקס המעופף של מונטי פייתון", אותו כתבו ג'ון קליז וגרהאם צ'פמן יחד עם טים ברוק-טיילור ומרטי פלדמן. מונטי פייתון ביצעו עיבוד מחודש למערכון זה בו השתתפו צ'פמן, איידל, ג'ונס ופאלין.
מערכון "ויכוח ה-5 דקות" עם קליז ופאלין.
השיר "I've got two legs" בביצועו של גיליאם.
"כמה טוב להיות אידיוט" - אודה לטיפשות בביצוע ניל אינס.
סוכנות נסיעות - פאלין מנסה למכור לאיידל חבילת נופש כשאיידל אינו מפסיק לדבר על חסרונותיהן של חבילות הנופש. איידל ממשיך לדבר בשטף ובמהירות במשך כמה דקות ולא ניתן לעצור אותו. הוא עובר בקהל עד שהסדרנים עוצרים אותו והוא ממשיך להפריע גם במערכון הבא.
"הרצאה בנושא קומדיה", מרצה - גרהם צ'פמן. הרצאה אקדמית המשלבת הדגמות חיות על עקרונות הסלפסטיק.
"כיפה אדומה" - קטע סרט מצולם עם ג'ון קליז.
מערכון "הבישופ המת" בו נשברים חברי הקבוצה ומתפקעים מצחוק תוך כדי מופע עד שעוברים למערכון הבא.
"שיר חוטב העצים" בביצוע מחודש להופעה החיה.
מוטונאו

|  נתונים גאוגרפיים |
| --- | --- |
 מיקום:  מפרץ פגסוס 
 קואורדינטות:  43°03′44″S 173°04′42″E﻿ / ﻿43.0623°S 173.0782°E﻿ / -43.0623; 173.0782
 שטח:  3±0 הקטאר
 אורך:  300±0 מטר
 רוחב:  100 מטר
 נתונים מדיניים
 מדינה:  ניו זילנד 
  (למפת ניו זילנד מוגדלת) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןמוטונאו(למפת ניו זילנד רגילה) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןמוטונאו
 
האי הוא אתר רבייה חשוב לפינגווינים לבנים
מוטונאו הוא אי קטן, 3 הקטאר (7.4 acre), שמורת טבע באי שוכנת 1.2 קילומטרים (0.75 מיל) מול חופי האי הדרומי של ניו זילנד, בקצה הצפוני של מפרץ פגסוס, מדרום לשפך נהר מוטונאו. השמורה מנוהלת על ידי משרד השימור והגישה היא בהיתר בלבד.
תיאור

האי הוא בערך 300 מטר אורך על 100 מטר רחב, לאי יש צדדים תלולים העולים לחלק העליון שטוח ומיוחד כ 25 מטרים (82 רגל) מעל פני הים. מבחינה גאולוגית, הוא מורכב מסלעים שלישוניים, מכוסים בס וחצץ, ומוקף בצוקים נשחקים ובשוניות חצובות גלים. הקרקעות נחרות בהרחבה על ידי עופות ים מקננים.
חי וצומח

האי הוא אתר חשוב לציפורי ים. בשנת 1967, זה היה אתר הרבייה של כ-23,000 ציפורים בודדות. הוא בית ומושבת פינגווינים לבנים. ציפורים אחרות המתועדות כרבייה שם כוללות ציפורי סערה לבני פנים, זרמים מפויחים, פריונים פיות, צדפות משתנות וטרנס לבן חזית . באי יש את המושבה היחידה של פטריות סערה לבני פנים שנמצאו לאורך החוף בין מיצר קוק לחצי האי אוטגו .
שלושה מיני לטאות מאכלסים את האי, כולל המין Leiolopsima lineocellatum, הנחשב לא שכיח מבחינה אזורית.
כלבי ים פרווה משמשים על משטחי סלע מסביב להובלה . כמו כן דווח על כלב ים פיל וכלב ים של חוף באי.
סוג הצמחייה העיקרי ברמת האי הוא שטחי דשא. צוקים וצוקים תומכים בשטחי עשב ושדות עשבים. ישנם כתמים של שטחי שיחים מעורבים, כולל מינים רבים .
מצב שימור

לאי היה מעמד מוגן מאז 1935, אז הפך למקלט לחיות בר. ב-1958 היא גם הוגדרה כשמורה לשימור החי והצומח. הוא נקי מטורפים של יונקים; ארנבות הושמדו בין 1958 ל-1962. האיומים מגיעים מצמחי קופסאות שהוכנסו, המשפדים ציפורים וחוסמים את הגישה למחילות, כמו גם מהפרעות אנושיות הנובעות מגישה לא מורשית.
הערות שוליים

↑  Wilson, John (14 בנובמבר 2012). "Motunau Island". Canterbury places – Amberley district. Te Ara – the Encyclopedia of New Zealand. נבדק ב-13 ביולי 2013. {{cite web}}:  (עזרה)
1 2 3 4 5 6  "Motunau Island Nature Reserve" (PDF). Department of Conservation, New Zealand. נבדק ב-13 ביולי 2013. {{cite web}}:  (עזרה)
1 2 3 4 5 6  G.S. Beach, K-J. Wilson and C.A. Bannock (באפריל 1997), A Survey of Birds, Lizards and Mammals of Motunau Island, Canterbury, New Zealand. With Emphasis on the Effects of Vegetation Change on the Breeding Success of Burrowing Seabirds, Lincoln University Wildlife Management Report 14 {{citation}}:  (עזרה)
מאוריציו קטלאן

| --- | --- |

דיוקן עצמי במוזיאון בוימאנס ואן בנינגן ברוטרדם,
 לידה:  28 ביוני 1960 (בן 64) פדובה, איטליה 
 תחום יצירה:  פיסול, מיצג 
 יצירות ידועות:  L.O.V.E., Comedian 
 פרסים והוקרה:  פרס ארנולד בודה (2004) 
 אתר רשמי
 
מאוריציו קַטֶלאָן (באיטלקית: Maurizio Cattelan;‏ 21 בספטמבר 1960) הוא אמן פלסטי איטלקי, הפועל באיטליה ובארצות הברית.
הוא נודע, בין השאר, בפסליו הסטיריים, כמו "השעה התשיעית" (La Nona Ora) (1999) שבה הציג את דמותו של האפיפיור באותה תקופה, יוחנן פאולוס השני, כשהוא מופל ארצה על ידי מטאוריט, "הוא" (2001) שבו הראה תלמיד מתפלל שפניו מקרוב נראים כפניו של היטלר, ו"האהבה נשארת לנצח" (1997).
מאוריציו קטלן יצר את יצירות האמנות החשובות ביותר שלו ב-Viale Bligny 42 במילאנו, שם הוא התגורר במשך שנים רבות.
ביוגרפיה

קטלאן, יליד פדובה, התחיל את הקריירה האמנותית ב-שנות ה-1980 בעיר פורלי בשיתוף פעולה עם אמנים מקומיים. השתתף לראשונה בתערוכה בשנת 1991 בגלריה לאמנות מודרנית בבולוניה עם היצירה "Stadium" -שולחן כדורגל ארוך מאוד כשמשני צדיו שתי שורות שחקנים - הלבנים - שחקני המילואים של קבוצת A.C.Cesena מול שחורים - פועלים סנגלים שעבדו באזור ונטו.
יצירותיו משלבות פיסול עם מיצג, אך לעיתים קרובות כוללות אירועים מסוג "הפנינג", פעולות פרובוקטיביות, קטעי תיאטרון, מילות הסברה על שלטים המלווים יצירות אמנות שלו או של אחרים, מאמרים ראשיים ללא מקור.
יחד עם פאולה מנפרין ודומיניק גונסאלס-פרסטר הוציא לאור את כתב העת Permanent Food
ויחד עם ג'וני ועלי סאבטוניק - את כתב העת "צ'ארלי" (Charley). לפעמים עבד עם המגזין לאמנות עכשווית Flash Art. בספטמבר 2010 יחד עם הצלם פיירפאולו פרארי הקים את הפרויקט "Toilet Paper".
יצירתו "אמריקה" משנת 2016, מציגה אסלה עשויה מזהב. ב-2017 סירב מוזיאון סולומון ר. גוגנהיים לבקשת הבית הלבן להציג את היצירה נוף מושלג שצייר ואן גוך באגף מגורי הנשיא, והציע את אמריקה כחלופה. היצירה נגנבה מארמון בלנהיים, שבו הוצגה בהשאלה ממוזיאון גוגנהיים.
ב-2019, לאחר כמעט 15 שנים שבהם הפסיק את פעילותו, הציג את היצירה "Comedian" שהורכבה מבננה שהדביק לקיר התצוגה בסרט דביק. 2 גרסאות של היצירה נמכרו ב-120,000 דולר.
היצירה עוררה סערה ושאלה בגבולות האומנות.
קטלאן מחלק את זמנו בעיקר בין מילאנו לניו יורק.
הערות שוליים

↑  אורין ויינברג, יצירת אמנות של בננה תלויה על קיר נמכרה ב-120 אלף דולר - ונאכלה, באתר ynet, 8 בדצמבר 2019
↑  שירות כלכליסט, באמנות כמו באמנות: אכל יצירה ששוויה 120 אלף דולר, באתר כלכליסט, 8 בדצמבר 2019
| --- | --- |
בקרת זהויות :  NLI: 987007459858005171  PLWABN: 9810575687305606  BNE: XX5451069  BnF: cb135768387 (data)  GND: 119437961  ICCU: RAVV037658  ISNI: 0000 0000 8187 0489  LCCN: n98006862  NKC: jo2012706216  NLG: 341266  NTA: 207210160  RKD: 202342  SNAC: w66t1d7f  SUDOC: 058634231  ULAN: 500116125  VIAF: 117976965   WorldCat (עם VIAF): 117976965 
ערך זה הוא קצרמרבנושא אישים. אתם מוזמנים לתרום לוויקיפדיה ו.
מדליית השירות הראוי לשבח של מחלקת ההגנה

| --- | --- |

 
 פרטים
 מדינה:  ארצות הברית ארצות הברית
 סוג:  עיטור צבאי
 המעניק:  מחלקת ההגנה של ארצות הברית
 למען:  העיטור ניתן לקצינים וחוגרים בשירות הכוחות המזוינים של ארצות הברית אשר התבלטו בשירות ראוי לשבח שלא בפעילות קרבית בזמן שירותם בכוח רב זרועי
 סטטוס:  פעיל
 נוסד:  3 בנובמבר 1977
 היררכיה
 עיטור גבוה יותר:  לב הארגמן
 עיטור נמוך יותר:  מדליית השירות הראוי לשבח
מדליית השירות הראוי לשבח של מחלקת ההגנה ( Defense Meritorious Service Medal - DMSM ) היא עיטור צבאי, המוענק לחיילים בכוחות המזוינים של ארצות הברית על ידי משרד ההגנה של ארצות הברית. לפי סדר הקדימות בענידת עיטורים של כוחות הצבא של ארצות הברית, הוא נענד בין לב הארגמן לבין מדליית השירות הראוי לשבח. המדליה מוענקת בשם מזכיר ההגנה לאנשי הכוחות המזוינים אשר, בעודם משרתים בפעילות משותפת, מבחינים את עצמם על ידי הישג שאינו קרבי או בתחום השירות הראוי, אך לא במידה המצדיקה את הענקת מדליית השירות העילאי של מחלקת ההגנה.
המדליה אינה זהה למדליית השירות הראוי לשבח, שהיא עיטור צבאי נפרד. לשני העיטורים קריטריוני הענקה כמעט זהים, אך זו של מחלקת ההגנה מוענקת לחברי שירות המסופחים לכוחות משותפים בהם משרתים חיילים ממספר זרועות, ואילו מדליית השירות הראוי לשבח מוענקת לחברי שירות הפועלים במסגרת הזרוע בה הם משרתים.
קריטריונים

המדליה הוכרזה לראשונה ב-3 בנובמבר 1977 בצו נשיאותי על ידי הנשיא ג'ימי קרטר במטרה להכיר בהישגים או בשירות ראוי, שאינו קרבי, כחלק מפעילות של כוח רב זרועי. השירות המוכר לצורך קבלת העיטורי הוא בדרך כלל לתקופה העולה על 12 חודשים, והיא כולל את כל הפעילות הנעשית במסגרת המשימה הרב זרועית. ההישג או השירות הנדרש לקבלת האות, הם בדרגה פחותה מזו הנדרשת לקבלת מדליית השירות העילאי של מחלקת ההגנה.
משימה רב זרועית משמעותה "פעילויות, פעולות או ארגונים שבהם פועלים כוחות של יותר מזרוע צבאית אחד של ארצות הברית, כפי שהם משתקפים במסמכי כוח אדם משותפים או ברשימת המטלות המשותפות, מבצעים ומשימות משותפות בחסות מזכיר ההגנה, יו"ר המטות המשולבים, או מפקד פיקוד לקרבי מאוחד". החיילים המוקצים או המסונפים לכוח משימה משותף כיחידים, אינם חברים ביחידת שירות צבאי ספציפי, יכולים להיות זכאים לעיטור. חברי יחידות המסונפות כגוף לכוח המשימה זכאים לעיטורים המוענקים על ידי הזרוע בה הם משרתים. חיילים המשרתים בפיקוד בעלות הברית של אירופה, פיקוד בעלות הברית בזירה האטלנטית, בכוח הצבאי של נאט"ו וסוכנויות צבאיות הקשורות לתפקידי הצבא או פעילויות משותפות אחרות, יכולים לזכות בעיטור.
בשנת 2014 הרחיב הנשיא ברק אובמה את הזכאות לקבלת האות לכל אחד מחברי הכוחות המזוינים של אומה זרה ידידותית, ובכך איפשר להעניק את העיטור לקצינים בברית נאט"ו, בעלות ברית ואנשי כוח מגויסים בכירים שהוקצו / הוטמעו בסגל המטות המשולבים, ובפיקוד הקרבי המאוחד .